વિનસમના દાવાને વેરિફાઈ કરવા માટે ઈડી અને સીબીઆઈને એ સવાલોનો જવાબ શોધવા પડશે. વિનસમ ગ્રુપના 13 ક્લાયન્ટ્સની સાચી ઓળખ શું છે? એ કાઉન્ટર પાર્ટીઝ કઈ છે, જેની સાથે આ 13 કંપનીઓએ કરન્સી ડેરિવેટિવ્ઝ કોન્ટ્રક્ટ્સ કર્યા હતા? શું આ કાઉન્ટર પાર્ટીઝનો મહેતા અને તેના પરિવારના સભ્યો કે એસોસિએટ્સ સાથે કોઈ સંબંધ છે? એક અબજ ડોલરના ડેરિવેટિવ લોસનો અર્થ છે લગભગ 10 અબજ ડોલરનો દાવ, તો શું આ કાઉન્ટર પાર્ટીઝમાં એવી ડેરિવેટિવ પોઝિશન્સ માટે યોગ્ય માર્જિન રાખવાનો દમ હતો? શું કોઈએ પર્સનલ ગેરન્ટી આપી હતી? જો યુએઈ મદદ કરે તો પણ બેંકોને રૂપિયા મળવાની આશા ઓછી જ છે. માલ્યાથી ઉલટ વિનસમ અને મહેતાની એવી સંપત્તિઓ ઓછી છે, જેને ટેકઓવર કરી બેંક બાકી રકમ વસૂલી શકે.